Şubeyê KESKî yê Riha waşt ke qurbananê Qirkerdişê Garî yê Anqara Nîlgune Çevîk û Başale Sîdar Çevîk serê gorê înan de taxa Midêba Biçûkî de yad bikero. Hemserekê HDPyî yê Riha Mîkaîl Gozek û Emîne Çetîner, Hemserekê Egitim-Senî yê Riha Mahmut Bînîcî, Hemsereka SESî ya Riha Eyleme Salar û xeylêk hemwelatîyî tewrê merasîmî bîyî.
Leşkeran merasîm asteng kerd û destûr nêda ke rojnamegerî dîmenan bigêra.
Girseyî waşt ke Yilmaz Elmascan zî serê gorê ci de yad bikero la polîsan girse asteng kerd.
Merasîmê yadkerdişî ra dima Emîne Çetîner vejîyayîşê Pirsûsî de hetê cendermeyan ra ame destbendkerdene.
